JUMAL KÕNELEB
Tere jälle!
Minu nimi on Jan Cedercreutz
ja selle saate nimi on "Jumal kõneleb".
Minuga koos on taas mu imeline abikaasa Joy.
Aitäh ilusate sõnade eest. - Sa oled ju imeline.
Suur luksus seda nii sageli kuulda.
Oled vägev ja mulle väga kallis.
Täna jätkame mõtlemist ja rääkimist sellest,
millele õigupoolest eelmisel korral juba vastasime.
Argielus on see väga aktuaalne küsimus.
Kes hoolitseb meie eest?
Me kõik vajame raha.
Vajame raha.
Meie ka.
Riiete, toidu, bensiini ja mitme muu asja jaoks.
Täiesti argipäevasteks asjadeks.
Me vajame igasuguseid asju.
Jumala kutses vajame seda üha rohkem.
Tuleb uusi lapsi ja töötajaid, kes soovivad olla meie koolis.
Töö muudkui laieneb ja vajame kogu aeg raha juurde.
Tekib küsimus, kes siis hoolitseb meie eest.
Kas see olen mina?
Kes see on?
Kas see on Issand?
See on oluline küsimus, mis on paljudele raske.
Kes hoolitseb minu eest?
Paljud võitlevad selle küsimusega, kuidas nad hakkama saavad.
Kuidas ma toime tulen?
Meile on väljakutseks,
kuidas pidada ülal kooli ja lasteaeda ning tegeleda huviringidega.
See mõte võib kogu aeg meie peas keerelda.
Kuidas ma saan hakkama?
See muudkui keerleb peas nagu autorataste pidev müra.
Kuidas ma saan hakkama?
Iga otsust tehes pean mõtlema, kuidas ma siis hakkama saan.
See laul muudkui ketrab mu peas.
Oleme mõtelnud seda asja Eedeni kontekstist lähtudes.
Aadam ja Eeva läksid oma teed.
Mõistame, et siis pidid nad vastutama oma hakkama saamisest.
Käid oma teed,
tahad enese eest hoolitseda ning ajada ise omi asju.
Kui kohtume Jeesusega ja saame usklikeks,
leiame imelise tõe, et Jumal elab ja tahab olla koos minuga
ning on armastav Isa, kelle juurde tahan tagasi pöörduda.
Tahan tagasi Tema juurde, tahan minna tagasi Isa koju.
Kes hoolitseb nüüd minu eest?
Kuidas ma nüüd saan hakkama?
Kuidas see käib uuestisündinud uskliku elus,
kes tahab järgida Jeesust ja anda oma elu Tema teenimiseks?
Kuidas see käib?
See on väga hea küsimus.
Minu elus on see olnud ka päris valus teema.
Meil oli selge kutse rajada terve kool nullist.
Meil oli ainult tahvlikriitidepakk.
Polnud isegi kooli jaoks ruume.
Meil oli viis õpilast ja kriidipakk ning sellest kõik algas.
Meil oli midagi ja võibolla pole sa ühte asja mõistnud,
et sul oli sinu andekus, mille Jumal oli andnud.
Me kõik vanemad, pered ja kogu kogudus nägime,
mis toimus lastega, kui sa tegid koguduses lastetööd.
Lapsed ja noored armastasid sind ning tahtsid tulla kogudusse.
Nad tõid omi vanemaid kogudusse,
sest sa tegid selle töö laste jaoks toredaks.
Oleme kõik näinud, milline oled lastega suheldes.
Teadsin, et olen lastetöös hea ning ma oskan seda teha.
Kuidas tegeleda rahalise poolega?
Pidime ju hakkama kooli looma päris tühja koha pealt.
Inimesed tahtsid olla osalised.
Vajasime raha üüri maksmiseks, palgaks, elektriks ja kindlustuseks.
Vajasime raha õpikute ja õppekavade jaoks.
Vajasime puutööklassi sisustust, keemia ja füüsika vahendeid.
Koolis peab olema kehaline kasvatus ning suusatamine ja ujumine.
Koolis on palju asju, mis on kohustuslikud.
Vaja on õppekööki ja puutöökoda ning peab tegema veel digihüppe.
Tegime ka digihüppe.
Issand, aita!
Minu elus kerkib aastate jooksul
pidevalt üles mure selle pärast, kes peab seda kõike ikka ülal.
Kas see olen mina direktorina?
Tahan neid veel kord näidata, sest see teeb asja konkreetseks.
Keegi peab hoolitsema selle eest, et kogu see asi toimib.
Ma räägin nüüd meie koolist.
Kas see olen mina?
Kas pean jooksma
mööda maad ja ilma ning hankima kõik vajaliku
koolitusest kõige muuni välja, et selle kooli tegevus toimiks?
Kas võin hoopis järgida Teda ja usaldada, et Tema hoolitseb
toimetuleku eest ka siis, kui inimesi tuleb juurde
ja on vaja uusi ruume ning muid selliseid asju?
Kumb see siis on?
Kas see kõik on tervenisti minu vastutada?
See on minu jaoks valus teema.
Otsustasin, et järgin Jeesust kompromissideta
just selles kutses ja ülesandes, mida Tema tahab
ning kus tunnen, et mind on selle jaoks loodud.
Olen valmis seda tegema, isegi kui ei saa pennigi tasuks.
Olen ikkagi valmis Jeesust järgima.
Kuidas siis asjad lähevad?
Ma tean, et see ei puuduta üksnes mind.
Paljud kristlased mõtlevad, kas on vaja kõik ohverdada.
Nad tahavad järgida Jeesust
ning neil on visioon, kutsumus ja unistus,
aga nad ei saa seda teostada, sest peavad hoolitsema
enda ja perekonna eest ning olema perekonnapea.
Seega peavad nad hankima elatist oma perekonnale.
Mina pean toitma oma peret
ning sellepärast pean ohverdama kutsumuse, unelmad ja unistused.
Ma ei või järgida Jeesust, sest pean hoolitsema oma pere eest.
Tean, et mitmed võitlevad just selle sama valuga.
Eriti mitmed mehed.
Kas peaksime müüma
mõne asja oma elust, et tuleksime toime?
Kas pean tegema kompromisse?
Seda asja näeme ka koolis, laste keskel töötades.
Lastega on tore töötada, sest nad on nii muretud.
Lapsed ei muretse vaid mängivad ja on rõõmsad.
Elavad päevas ja hetkes ning on spontaansed.
Lastega koos ununevad mured, sest nad elavad käesolevas hetkes.
Laps usaldab, et vanemad ja täiskasvanud korraldavad asju,
et nad hoolitsevad toidu ja riiete eest.
Lapsed ei muretse nende asjade pärast.
Võibolla lapses, kes on elanud
väga rasketes oludes ja puuduses, võib näha ahastust, kurbust ja muret.
Enamasti lapsed ei muretse nende asjade pärast.
Vanemates klassides märkame, et laps või noor hakkab mõistma
elu reaalsust ja asju, mis maailmas toimuvad.
Tänapäeval isegi rohkem, kui meie nooruses
on uudistes ja meedias juttu, et maailm on ebaturvaline koht.
Noored ei tunne end turvaliselt
ning mõtlevad sellele, kas neil on üldse tulevikulootust.
Kas vesi saab otsa ja õhk on nii saastatud?
Mis saab sellest maailmast?
Kas tuleb tuumasõda või juhtub midagi jubedat?
Edasi gümnaasiumis ja ülikoolis kasvab noore inimese ahastus aina.
Mõeldakse: "Appi, peaksin saama täiskasvanuks!"
Pean saama vastutustundlikuks ning hakkama korralikuks.
Ma pean hakkama raha teenima!
Ka nemad hakkavad tegema kompromisse oma unistuste osas.
Paljud hakkavad endale sisendama, et peab õppima arstiks või juristiks
ning tegema neid tasuvaid asju, mille eest kindlasti saab raha.
Peamine, et saaksin raha, sest siis saan hakkama.
Meenub üks poiss, kes oli meedia alal andekas.
Ta oli selles ikka teistest üle.
Ta aga arvas, et õpib elektriinseneriks,
sest siis on kindel, et saab tööd ja raha.
Ta hakkaski seda eriala õppima, kuigi me kõik nägime,
et tal on ilmselgelt annet meedia valdkonnas.
Meediaga tegeledes oli ta väga loov, usin
ja järeleandmatu ning tal jätkus palju kannatust.
Muudes asjades oli ta väga laisk ja saamatu.
Meedia asjus oli usin, järeleandmatu, innukas ja täpne.
Tal oli rõõm teha tööd.
Õnneks lõppes tema lugu hästi, sest elektriinseneriks õppides
sai ta poole pealt aru, et see pole üldse tema teema.
Ta läks meediavaldkonda ja töötab nüüd riigitelevisioonis.
Tal läheb igatahes nüüd väga hästi.
Just see küsimus rõhub mitmeid: "Kes minu eest hoolitseb?"
Kas võin järgida Jeesust
ja loota siiski, et Ta hoolitseb mu eest?
Jeesus ütleb seda täiesti otse ja tõmbab väga selged piirid.
Matteuse 6:24 ütleb Ta nii:
"Keegi ei saa teenida kahte isandat, ikka on nii, et ta vihkab üht
ja armastab teist või et ta pooldab üht ja põlgab teist.
Teie ei saa teenida nii Jumalat kui mammonat."
Te ei saa teenida mõlemat.
Kui teenime raha ja see on tähtsaim sissetulekuallikas,
kui me kindlus, mille nimel peame rügama
ning ohverdame selle pärast oma unistused ja oma kutsumuse.
Me ei või teenida mõlemat.
Peame valima selle või teise.
Jeesus ei räägi seda selleks, et meid hukka mõista
vaid hoopis sellepärast, et Tal on parem plaan.
Lugedes Matteuse evangeeliumi edasi,
näeme, et Jeesus räägib sellest teemast.
See on nii oluline teema.
Ta ei mõista kohut, sest teab, et me vajame kõike seda.
Ta teab, et mitmed meist on vaevas selle turmtule all,
sest peavad elus hakkama saama, kuigi tahaksid järgida ka Jeesust.
Mis siis sellest rahast saab?
Jeesus jätkab ja ütleb,
et pole vaja muretseda riiete ja toidu pärast.
Taevane Isa teab, et vajame seda kõike.
Otsi esmalt Minu riiki ning kõike muud antakse pealegi.
Otsi esmalt Mind
ning usalda seda nägemust, unistust ja kutsumust.
Tea, et sulle antakse ka kõike muud.
Temal on plaan ka meie toimetuleku osas.
Pean ütlema, et te võite vaadata meie elu.
Näiteks.
Võime olla katsejänestena, keda te võite jälgida.
Meie oleme endiselt sellel teel ja on täitsa uskumatu,
mis toimub nädal nädala järel, kuust kuusse ja aastast aastasse.
Ma mõtlen sageli,
mitut imet soovin paluda, kui vajan kümmet imet päevas?
Kas võin Issandalt pidevalt paluda imesid?
Meie olukord on selline, et vajame pidevalt imesid.
Nii isiklikus elus kui ka meie kutsumuses.
Nii suurepärane, et Issand ongi selle kavandanud.
Mida enam oleme selles kindlad,
seda enam julgeme edasi minna, kuulata Teda, minna ja teha.
Toimib.
Ta hoolitseb meie eest ja teeb kogu aeg pidevalt imesid.
Kogu aeg.
Sa isegi ei tea, mis täna jälle juhtus.
Mis siis täna juhtus?
Mul on sünnipäev ees ja tahtsin kutsuda pere restorani.
Ma pole palvetanud, kuid lootnud, et saaksin selle jaoks raha,
et võiksin kutsuda teid kõiki kuhugile sööma.
Täna saingi selleks raha.
Sain kingiks ka selle pluusi.
Mul on jälle uus pluus seljas.
Kas sa kutsud mind ka restorani? - Jah kutsun, õigemini Jumal kutsub.
Nii oli meiega, kui Jumal kutsus rajama Agape Keskust.
Alguses viis õpilast ja pakk tahvlikriite.
Me ei teadnud, kui suureks võib töö kasvada.
Selle kutsega kaasnes ka raha.
Kas pole?
Jumal ei kutsu tegema midagi,
mille jaoks Ta pole planeerinud, mis on selle jaoks vaja.
Muidugi pannakse usk proovile ja meiegi usku on proovile pandud.
Meid on katsutud läbi selles, mille peale me tegelikult loodame.
Kas toetume rahale, iseendale, andekusele, oskustele ja andidele
millest Joy enne rääkis, või toetume me Temale?
Meiegi oleme käinud läbi valusate võitluste
aga just nendes võitlustes peab kogu aeg toetuma Temale.
Oleme märganud,
et see tugi kannab ja siis meie usk ka kasvab.
Kindlustunne kasvab ja teame iga ihuraku
ning olemusega, et Ta hoolitseb meie eest.
Tema hoolitseb Agape keskuse ja TV7 eest.
Ta hoolitseb sinu eest ning on kogu universumi Looja.
Kõik kuld ja hõbe on Tema oma ning Ta hoolitseb meie eest.
Ta on suuteline olema seda ka sinu elus.
Me ei pea tegema kompromisse.
Me ei pea müüma oma hingeunistusi ega oma elu.
Näeme seda ka Aabrahami elus.
1. Moosese raamat 12:1: "Ja Issand ütles Aabramile:
"Mine omalt maalt, omast sugukonnast
ja isakojast maale, mille ma sulle näitan!"
Issand ütles, et Ta läheks, usaldaks ja järgiks Teda
ning Mina, Issand "teen sind suureks rahvaks ja õnnistan sind,
ma teen su nime suureks, et sa oleksid õnnistuseks!"
Aabram läkski.
Teame, et see võttis aega enne,
kui Aabraham sai Jumala tõotatud järeltulija.
Aabrahami usk hakkas kõikuma.
Saara oli lapsesaamiseks liiga vana
ja Aabraham oli juba liiga vana, et nad võiksid saada lapsi.
Nad tegid kompromissi.
Sellest sündis Ismael.
Ismaeli kaudu tuli palju katsumusi sellesse perekonda.
Jumal oli siiski jätkuvalt kogu aeg ustav.
Tal oli jätkuvalt kogu aeg plaan.
Aabraham poleks pidanud tegema kompromisse,
sest Iisak sündis läbi ime ning sellest sündis Iisraeli rahvas.
Usalda seda, et pole vaja minna kompromissile.
Kui tead oma suunda, loe Piiblit ja toida seda.
Kui loeme Aabrahamist, siis see toidab meie suunda.
Jumala Sõna, Piibel on see, mis hoiab meid kogu aeg teel.
Piibel ütleb: "See on tee, mine seda mööda!
Usalda Mind, siit läheb tee!"
Pole vaja teha kompromisse
vaid usaldada seda, et Ta tõesti hoolitseb meie eest.
Lõpuks on meie elu ju lühike.
Seda ei tasu ohverdada raha altarile.
See ei ehita midagi ega too midagi kaasa.
Enamasti vaid rohkem rahutust ja lootusetust.
Elu on nii lühike.
Ela täiega Jumalale.
Otsi Tema tahet
ja julge uskuda neisse unelmaisse, mida Ta on pannud sinu südamesse.
Elu on lühike ja sellepärast peame Teda järgima täiega lõpuni.
See on elu, mis on õnnistatud ning kus Jumal hoolitseb.
Tahame tänada kõiki vaatajaid kogu toetuse ja palvesoovide eest.
Rõõm on teie eest palvetada.
Kui soovid rohkem teada meie töö kohta,
külasta meie kodulehekülge www.kristillinenkoulu.org
Sealt võib näiteks tellida sarja "Taevariigi saladused",
mille neljas raamat ilmub jõulude ajal.
Õnnistatud päeva Sulle
ja pea meeles, et Issand hoolitseb Sinu eest.
Aamen.
Palvetame koos sinuga.
Tänu Taevane Isa,
et saame täna jälle tulla Su palge ette.
Tänu Issand, et saame täna
tuua Sinu palge ette kõik unistused ja kutsumused.
Meid kõiki on kutsutud mingi püha kutsumusega.
Võime tuua need kutsumused, unistused ja unelmad Sinu ette.
Tänu Taevaisa, et Sina hoolitsed meie eest.
Tänu Issand, et millesse Sa kutsud, selles Sa ka varustad.
Milles Sina varustad, selles Sa ka hoolitsed meie eest.
Tänu Taevane Isa, et me ei pea kunagi müüma end mammona altaril.
Võime elada täielikult Sinule ja teada, et Sa hoolitsed meie eest.
Tänu Issand, et saame olla täiesti vabad.
Peast varvasteni vabad.
Tahan kuulutada praegu täielikku vabadust
kõigest murest, vaevast ja hirmust, Jeesuse nimel!
Tahan käskida praegu hirmul ja murel kaduda.
Käsin hirmul ja murel tuleviku ees kaduda
nagu Issand pühiks selle ära Jeesuse nimel.
Kadugu asjatud mured Jeesuse nimel!
Tänu Issand, et oled nii suur ja võimas.
Oled universumi Looja ning kannad meid.
Sul on lihtne meie eest hoolitseda.
See on Sinu jaoks lihtne asi.
Meie vajadused on tibatillukesed.
Need pole rasked ega liiga suured või pole Issandale mingi probleem.
Issand, tänan, et igaüks meist saab raputada maha asjatu mure
ja saame seista selg sirgena ning minna julgelt edasi.
Võime julgelt astuda edasi ilma kartmata.
Me ei pea hirmsasti mõtlema ja kõvasti pead murdma.
Võime võtta julgelt samme edasi, sest sa tõesti juhatad meid, Issand.
Kui läheme vales suunas, Sa juhatad meid, Jeesuse nimel.
Tunnen, et Issand tahab
raputada maha kõik asjatu hirmu ja muretsemise.
Ta tõesti tahab ütelda: "Ole vaba ja ära muretse!"
Ela ja käi neid teid, mida oled oma mõttes soovinud käia.
Proovi teha neid asju, mis sul on mõttes ja peas.
Kui oled mõtelnud, mis oleks kui ma saaksin seda teha.
Mine ja proovi ning tee seda.
Kirjuta, laula või tantsi.
Mine sellele kursusele või taotle seda töökohta.
Mine kuhugile vabatahtlikuks abiliseks.
Tee see samm
ja Ta tõesti näitab sulle, kas see on õige asi.
Kui see pole õige, küll märkad ka seda.
Me ei pea olema nii hirmul, kas see valik on ikka õige.
Ei pea ootama, et mingi suur kutse kukub taevast mulle pähe.
Ei, võime teha midagi juba täna.
Võime võtta telefoni ja helistada kellelegi,
kirjutada kirja, saata sõnumi või võtta ühendust.
Võime võtta inimestega ühendust.
Tänu Issand, et annad julguse ja vabaduse Jeesuse nimel.
Aamen.
Tänu, Issand, et saame paluda vabadust kõigile, kes kardavad.
Tahame kuulutada vabadust kõigile, kes kardavad ja on juba pikka aega
kandnud oma kutset või selget visiooni teenimistööst.
Tänu, et saan kuulutada vabadust kõigile
ning julgust tegutseda ja astuda, nagu Joy ütles, esimesi samme.
Ära enam karda vaid usu vaid.
Jeesuse nimel. Aamen.
Nii suur arm, et võime astuda ühe sammu haaval.
Me ei pea teadma kogu teed vaid ainult üht sammu korraga.
Sellest on hea rääkida,
et keegi ei arvaks, et korraga hakkasime kooli rajama.
Kõik algas sellest, et hakkasin omal ajal vabatahtlikuks
ja tegin ühes teises linnas vabatahtlikuna lastetööd.
Sellest see kõik algas.
Üks samm korraga.
Tänu Taevane Isa,
et Sa tõesti hoolitsed meie eest ja me ei pea jooksma raha järel,
vaid raha on abivahend ja meie teenime Sind.
Jeesuse nimel, aamen.
Jeesus ütleb, et peaksime minema kõike maailma
ja kuulutama evangeeliumi kogu loodule.
Täna võid ka sina seda teha.
Raha on vägev abivahend evangeeliumi levitamiseks.
Sellega võib palju teha.
Täna võid selleks annetada, helistades telefoninumbrile 9001777.
Kõne hind Eestis on 7 eurot.
Võid kasutada kontonumbreid, mida näed peatselt ekraanil
ja osaleda evangeeliumi levitamises kogu maailma.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin